El Fijodalgo, que prenda en esta guisa, a de auer derecho en esta prenda tambien como si fuese de solariego : Mas si el otro que es prendado de la behetria ante que faga tal fiadura como esta , si se llamare por de otro Senor , deve levar sua prenda , e si non gela quisier dar, el Señor a que se llama , devel prendar por ello : e quando tal prenda como esta ficier un Fijodalgo a otro, puedela tener fasta que venga a derecho, o muera en el corral de fambre; e si murier la prenda, deve mostrar los pellejos de cada una segun fuer la bestia, e dargelos ansi como es fuero.